জুয়েল আহমেদ, নীলফামারী ঃ কৃষি নির্ভরশীল নীলফামারী জেলায় বোরো ধান কাটা-মাড়াইয়ের কাজ পুরোদমে শুরু হলেও শ্রমিক সংকটে তা অনেকটাই ব্যহৃত হচ্ছে। বাজারে নতুন ধান উঠলেও ক্রেতা না থাকায় কৃষকেরা পড়েছে বিপাকে। কালেভদ্রে দুএকজন ক্রেতা পাওয়া গেলেও তেমন চাহিদা নেই। প্রতিমন ধান মাত্র ৪০০টাকা মন দরে বিক্রি হচ্ছে। ন্যায্য দাম থেকে বঞ্চিত কৃষকেরা ধান আবাদ করে লোকসান গুনছে।  নীলফামারী  জেলা কৃষি সম্প্রসারন অফিস জানিয়েছে, চলতি বোরো মৌসুমে জেলায় ৮০হাজার ৯০০হেক্টর জমিতে বোরো ধান আবাদ হয়েছে। এরমধ্যে ২৫হাজার ৭৯হেক্টরে হাইব্রীড ও ৫৫হাজার ৮২১হেক্টরে উচ্চ ফলনশীল জাত। অনুকুল আবহাওয়া, কৃষকের হাড়ভাঙ্গা পরিশ্রম, সময়মতো চারা রোপন, সেচ, সার, নিড়ানী ও পরিচর্যা করায় ফলন হয়েছে বাম্পার। প্রতি হেক্টরে হাইব্রীড ৪দশমিক ৫মেট্রিক টন ও উচ্চ ফলনশীল ৪দশমিক ৩মেট্রিন টন হিসেবে চাল ফলেছে। ইতোমধ্যে ধান কাটা মাড়াইয়ের কাজ শুরু করে দিয়েছে কৃষক-কিষানী। তবে ব্যাপকহারে ধান কাটা মাড়াইয়ের কাজ শুরু হওয়ায় তে মজুরের সংকট পড়েছে।  এতে কৃষকের জমিতে ধান পেকে গেলেও তারা সময় মতো ধান কাটতে পারছেন না। এতে ঝড়ে পড়ছে পাকা ধান।  নীলফামারী সদর উপজেলার পঞ্চপুকুর ইউনিয়নের উত্তরাশশী গ্রামের মৃত মৃত ভুলু মোহাম্মদের ছেলে কৃষক সহিদুল ইসলাম এবারে ৩০বিঘা জমিতে বোরো ধান আবাদ করেছেন। প্রতি বিঘায় তার ফলন এসছে ২০মন করে। তিনি ইতোমধ্যে ধান কাটা-মাড়াইয়ের কাজ শেষ করেছেন। বোরো কাটা ব্যাপকভাবে শুরু হওয়ায় শ্রমিক সংকট চলছে। প্রতি বিঘার ধান কাটতে শ্রমিককে দিতে হচ্ছে ১হাজার ৬০০টাকা। এরপরেও শ্রমিক পাওয়া যাচ্ছে না। তিনি অভিযোগ করে বলেন, বাজারে ধানের তেমন ক্রেতা  নেই। দুচারজন ক্রেতা থাকলে চাহিদা খুবই কম। প্রতি মন ধান মাত্র ৪০০টাকা মন দরে বিক্রি হচ্ছে। এতে ধান বিক্রি করে তি হচ্ছে। কারন প্রতি বিঘা(৩০শতক) জমিতে ধান আবাদ করতে বীজ, হাল, চারা রোপন, সার, নিড়ানী, কিটনাশক ও কাটা-মাড়াইয়ে খরচ হয়েছে ৮থেকে সাড়ে ৮হাজার টাকা। ধান বিক্রি করে পাওয়া যাচেছ ৮হাজার টাকা। ধান আবাদ করে এভাবে লোকসান হলে কৃষক বাধ্য হয়ে বিকল্প ফসল আবাদ করবে। এলাকার আরও অনেক কৃষক এভাবেই অভিযোগ করলেন।  নীলফামারী চেম্বর অব কমার্স এন্ড ইন্ডাষ্ট্রিজ সভাপতি আব্দুল ওয়াহেদ সরকার জানান, জেলায় এবারে বোরোর বাম্পার  ফলন হয়েছে। সরকার সরাসরি কৃষকের কাছ থেকে ধান না কিনে আমদানীনির্ভর হয়ে পড়েছে। এ কারনে বাজারে ধানের ক্রেতা নেই বললেই চলে। কৃষক ধান আবাদ করে ন্যায্য দাম না পাওয়ায় লোকসান গুনছে। এতে কৃষক চরম তিগ্রস্থ হচ্ছে। কৃষিনির্ভর অর্থনীতির এ দেশ। কৃষক তিগ্রস্থ হলে এ দেশও তিগ্রস্থ হয়ে পড়ার আশঙ্কা রয়েছে।  নীলফামারী কৃষি সম্প্রসারন বিভাগের উপ-পরিচালক মামুনুর রশিদ বলেন, জেলায় বোরোর বাম্পার ফলন অতীতের সব রেকর্ডকে ভঙ্গ করেছে। বাজারে ধানের তেমন ক্রেতা না থাকায় কৃষক অনেকটাই বিপাকে পড়েছে। ধান কাটার মৌসুমে কৃষক ন্যায্য দাম পেলে  তারা আবদে আরও উৎসাহী হতো।